देवेन्द्र फडणवीस

देवेन्द्र फडणवीस एक भारतीय राजनेता हैं | वर्तमान में वह महाराष्ट्र के उपमुख्यमंत्री हैं | महाराष्ट्र के पूर्व मुख्यमन्त्री तथा राज्य के भारतीय जनता पार्टी के प्रदेश अध्यक्ष तथा महाराष्ट्र विधानसभा में नागपुर दक्षिण पश्चिम से विधायक है। पूर्व में वे नागपुर नगर निगम के मेयर भी रह चुके हैं। उन्होंने 2014 से 2019 तक महाराष्ट्र के 18वें मुख्यमन्त्री के रूप में कार्य किया और 44 वर्ष की आयु में राज्य के दूसरे सबसे कम उम्र के मुख्यमन्त्री बने | 

2019 में  विधानसभा चुनाव के बाद जब वे  रात के अन्धेरे में सीएम बने थे तो उन्हें मात्र उसके 80 घण्टे में इस्तीफा देना पड़ा था | तब उन्होंने कहा था '...मैं समन्दर हूं, लौटकर वापस आऊंगा |

जीवन परिचय
देवेन्द्र गंगाधरराव फडणवीस महाराष्ट्र की राजनीति का वो नाम है जिसने अपने पिता से राजनीति विरासत मिलने के बावजूद अपनी अलग पहचान बनाई। फडणवीस ब्राह्मण परिवार से तालुक रखते हैं और उनके पिता गंगाधर राव राष्ट्रीय स्वयंसेवक संघ और जनसंघ में रहे हैं। फड़णवीस के पिता राज्य विधान परिषद के सदस्य भी रहे। देवन्द्र ने लॉ से स्नातक किया इसके अलावा उन्होंने बिजनेस मैनेजमेंट की पढ़ाई भी की।
फडणवीस अपने कॉलेज के दिनों में एबीवीपी के एक सक्रिय सदस्य थे। एबीवीपी के कार्यकर्ता के रूप में उन्होने जमीनी स्तर पर राजनेताओं के लिए कार्य किया।

व्यक्तिगत जीवन
देवेन्द्र फडणवीस ने 2006 में अमृता रानडे से शादी की। इनकी एक बेटी है जिसका नाम दिविजा फडणवीस है। अमृता रानडे नागपुर के एक्सिस बैंक में एसोसिएट उपाध्यक्ष हैं।  रानडे एक गैर राजनीतिक परिवार की पृष्ठभूमि से ताल्लुक रखती हैं। उसके माता पिता नागपुर में डॉक्टर हैं।

विवाद 
जून 2023 में, कोल्हापुर में मुग़ल बादशाह औरंगज़ेब का महिमामण्डन करने वाले सोशल मीडिया पोस्ट पर हुई झड़पों के बाद, डिप्टी सीएम फडणवीस ने एक सार्वजनिक रैली में टिप्पणी की कि औरंगज़ेब के इतने हमदर्द, "औरंगज़ेब की औलाद", राज्य (महाराष्ट्र) में कैसे सामने आए हैं? "। कई राजनीतिक विश्लेषकों ने फडणवीस के औरंगज़ेब की औलाद (शाब्दिक अनुवाद "औरंगज़ेब के बच्चे") की टिप्पणी की आलोचना की है, जिसमें कहा गया है कि यह उनके राज्य में मुसलमानों को लक्षित करने के लिए एक डॉग व्हिसल का गठन करता है। कई हिन्दू समूहों ने साम्प्रदायिक झड़पों के परिणामस्वरूप सोशल मीडिया पोस्ट का विरोध किया। औरंगज़ेब एक है महाराष्ट्र में विवादास्पद व्यक्ति, अक्सर हिन्दुओं पर भेदभावपूर्ण जज़िया कर लगाने और कई हिन्दू मन्दिरों के विध्वंस के लिए जिम्मेदार माना जाता है।

सन्दर्भ

बाहरी कडियाँ
कॉरपोरेटर से मुख्यमंत्री बनने तक देवेंद्र फड़नवीस का राजनीतिक सफर (एन डी टी वी खबर)

नागपुर के लोग
जीवित लोग
1970 में जन्मे लोग
महाराष्ट्र के मुख्यमंत्री
भारतीय जनता पार्टी के मुख्यमंत्री
महाराष्ट्र के विधायक